# Aomori

### Wikipedia

Tämä artikkeli käsittelee kaupunkia. Aomori on myös kirjailija Osamu Dazain kirja.

Aomori
青森市 (Aomori-shi)
Aomorin sijainti Aomorissa, Japanissa.
Sijainti
Maa | Japani
Alue | Tōhoku
Prefektuuri | Aomori
Maantieteelliset piirteet
Pinta-ala | 824,52 km²
Väestö (30. syyskuuta 2006)
Yhteensä | 313 252
Väestöntiheys | 37,9/km²
Symbolit
Puu | Pihta
Kukka | Kurttulehtiruusu
Aomorin symboli
Aomorin kaupungintalo
Pormestari | Sasaki Seizō
Osoite | 〒030-0822 Aomori-shi, Chūo, 1-chōme, 22-5
Puhelinnumero | 017-734-1111
Virallinen kotisivu: Aomori-shi

Aomori (jap. 青森市, Aomori) on Aomorin prefektuurin pääkaupunki ja se sijaitsee Honshūn saaren pohjoiskärjessä vastapäätä Hokkaidōa. Aomorin kaupungista on Seikan-tunnelin kautta yhteys Hokkaidōlle. Ennen tunnelia Hokkaidōlle kuljettiin Aomorin sataman kautta junalautoilla, joka myös toimitti suurimman osan Hokkaidōn rahdista ja matkustajista.

Kaupunki perustettiin virallisesti 1. huhtikuuta 1898, mutta samalla paikalla on ollut satama ja asutusta jo vuodesta 1612, Edo-kauden alusta. Kaupunki laajeni 1. huhtikuuta 2005 kun Namiokan kaupunki liitettiin siihen.

Aomorin satamaa

## [muokkaa] Historia

Hakkodan vuorilla kuolleiden sotilaiden muistomerkki.

Alueella on paljon Jōmon-kauden jäännöksiä. Jäännöksistä kuuluisin on Sannai Maruyaman jäännökset lounaaseen kaupungin keskustasta, josta on löydetty puurakennelman jäännökset.

Ennen Edo-kautta alueella sijaitsi pieni Utōn kalastajakylä (jap. 善知鳥村, Utō-mura). Moriyama Yashichirō asutti Aomorin vuonna 1612 daimio Tsugaru Nobuhiran pyynnöstä. Edo-kaudella Aomori toimi Tsugaru hanin pääkaupungin, Hirosakin satamana ja kauppakeskuksena.

Meiji restauraatio poisti Tsugaru hanin käytöstä ja sen tilalle muodostettiin Hirosakin prefektuuri vuonna 1871. Prefektuurin pääkaupunki muutettiin kuitenkin pian Hirosakista Aomoriin ja prefektuurin nimi muutettiin Aomorin prefektuuriksi

Keisarillisen Japanin armeijan 5. jalkaväkirykmentti oli sijoitettuna Aomoriin vuoteen 1896, jolloin sen tilalle tuli 8. jalkaväkidivisioona.

Vuonna 1902 yli 200 sotilasta kuoli sotilasharjoituksessa heidän yrittäessään ylittää Hakkodan vuoria. Harjoitus oli osa valmisteluja Venäjän-Japanin sotaa varten ja kokeilu äärimmäisissä talvioloissa. Syyksi epäonnistumiseen on sanottu olleen huonot valmistelut, organisointi ja sekaannusta johdossa.

Aomorin nimittäminen prefektuurin pääkaupungiksi kiihdytti kaupungin kasvua. Seikanin lautta oli Hokkaidōn ja Honshūn pääasiallinen yhteys vuodesta 1908 vuoteen 1988, jolloin Seikan-tunneli rakennettiin. Aomorin ja Tokion välille rakennettiin kaksi junalinjaa, Ōun päärata ja Tōhokun päärata.

Aomori on ainut prefektuurin pääkaupunki Japanissa, jossa ei ole yliopistoja. Sen sijaan entisessä pääkaupungissa, Hirosakissa toimii prefektuurin yliopistot.

Kaupunki kärsi laajoja vahinkoja vuonna 1945 yhdysvaltalaisten pommituksissa.

## [muokkaa] Ilmasto

Lumi ja kylmä ilma ovat ominaisia Aomorille ja niistä kaupunki on hyvin tunnettu Japanissa. Kaupungin talvisia lumisateita sanotaan kovimmiksi koko Japanissa. Esimerkiksi kaupungin lumipeitteen paksuuden ennätys on 196 cm vuodelta 1981. Vastaavasti Sapporon ennätys on vain 164 cm vuodelta 1939, vaikka se sijaitseekin pohjoisempana. Syynä poikkeukselliseen lumen määrään on useat eri tuulet, jotka törmäävät kaupungin ympärillä ja pakotavat ilman nousemaan ja viilenemään, joka johtaa sateisiin.

Kesäisin idästä usein puhaltaa viileä tuuli nimeltään Yamase, joka usein johtaa viileään paikallisilmastoon ja huonoihin satoihin. Samoin vuoristoisemmilla alueilla on usein hyvin sumuista jonka takia lentoja Aomorin lentoasemalle joudutaan usein perumaan.

## [muokkaa] Liikenne

Aomorin kansainvälinen lentoasema on perustettu vuonna 1964 ja se sijaitsee noni 30 minuutin ajomatkan päässä kaupungista. Lentoasemalta on useita lentoyhteyksiä, pääasiassa Japaniin. Kesäisin Dalavia Far East Airways lentää Aomorista Venäjälle.

Aomorin asema sijaitsee kaupungin keskustassa, lähellä Aomorin satamaa. East Japan Railway Companyn junalinjat Ōun päärata ja Tōhokun päärata päättyvät asemalle. Hokkaido Railway Companyn junat kulkevat osittain Tōhokun pääadalla ja se omistaa myös Tsugaru Kaikyo-linjan joka kulkee Seikan-tunnelin kautta Hokkaidōlle.

## [muokkaa] Kulttuuri

### [muokkaa] Nähtävyydet

Buddhan patsas Aomorissa.

Aomori tarjoaa useita nähtävyyksiä kuten raunioita, museoita ja vuoria. Lisäki Hakkodan vuoristo tarjoaa lenkkeily ja ulkoilu maastoa sekä useita kuuluisia kylpylöitä.

Aomori Nebuta on kuuluisa paikallinen festivaali joka järjestetään vuosittain.

### [muokkaa] Urheilu

Aomori järjesti kaksi kansainvälistä curling-tapahtumaa vuonna 2003 ja paikallinen naisten curlig-joukkue "Team Aomori" edusti Japania vuoden 2006 talviolympialaisissa Torinossa, Italiassa. Vuonna 2007 Aomori järjestää naisten curlingin maailmanmestaruuskisat.

## [muokkaa] Ystävyyskaupungit

Aomorillaa on useita ystävyyskaupunkeja:

- Kecskemét, Unkari
- Pyeongtaek, Etelä-Korea

Ystävyyskaupungit Japanissa:

- Hakodate, Hokkaidōn prefektuuri

## [muokkaa] Aiheesta muualla

Wikimedia Commonsissa on lisää materiaalia aiheesta Aomori.

- Aomorin viralliset kotisivut (japaniksi)
- Aomorin viralliset kotisivut (englanniksi)
- The 5th Winter Asian Games AOMORI 2003 (englanniksi)
- Sannai Maruyaman kotisivut (englanniksi)

| Aomorin prefektuuri
Kaupungit: Aomori (pääkaupunki) | Goshogawara | Hachinohe | Hirakawa | Hirosaki | Kuroishi | Misawa | Mutsu | Towada | Tsugaru
Piirikunnat: Higashitsugaru | Kamikita | Kitatsugaru | Minamitsugaru | Nakatsugaru | Nishitsugaru | Sannohe | Shimokita

Haettu osoitteesta http://fi.wikipedia.org../../../a/o/m/Aomori.html

Luokka: Aomori

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Česky
- Deutsch
- English
- Español
- Esperanto
- Français
- Galego
- 한국어
- 日本語
- Polski
- Português
- Русский
- Svenska
- Tiếng Việt
- 中文